Държавен вестник, бр. 33, 2014 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  33
Приемане на вахтата
56. Вахтеният механик не трябва да пре-
дава вахтата на приемащия механик, ако 
има основание да смята, че последният не е 
способен по надлежния начин да изпълнява 
своите задължения по носене на вахта. При 
този случай трябва да бъде информиран глав-
ният механик.
57. Приемащият вахтата механик трябва 
да се убеди, че лицата от неговата вахта са 
напълно способни да изпълняват ефективно 
своите задължения.
58. Преди приемането на вахтата прие-
мащият вахтен механик трябва да обърне 
внимание на следното:
.1 разпорежданията по вахтата и особени-
те инструкции на главния механик относно 
експлоатацията на корабните системи и ме-
ханизми;
.2 характера на всички работи, изпълнявани 
по механизми и системи, заетите лица в тези 
работи и потенциалните опасности;
.3 нивото и където е възможно, състоя-
нието на водата и остатъците в сантините, 
баластните танкове, отстойните танкове, 
танковете за прясна вода, сточните цистерни 
и специалните изисквания по използване или 
изхвърляне на съдържанието им;
.4 състоянието и нивото на горивото в 
резервните танкове, отстойните и разходните 
цистерни и други горивни цистерни;
.5 всички специални изисквания относно 
изхвърлянето от санитарните системи;
.6 състоянието и режима на експлоатация 
на различните главни и спомагателни системи, 
включително системата за разпределение на 
електроенергията;
.7 състоянието на оборудването на посто- 
вете за контрол и управление, където има, 
и обзавеждането, което се управлява ръчно;
.8 състоянието и режима на експлоатация 
на системи за автоматично управление и 
защита на котли, като система за защита по 
прекъсване на факела, системи на защита по 
пределни нива на водата, системи за управле-
ние на горенето, системи за управление на 
подаването на гориво и друго обзавеждане, 
свързано с експлоатацията на парни котли;
.9 всички потенциално неблагоприятни 
условия на експлоатация в резултат на лошо 
време, ледова обстановка, замърсени или 
плитки води;
.10 всички специални режими на екс-
плоатация, предизвикани от повреждане на 
обзавеждане или неблагоприятни условия на 
експлоатация на кораба;
.11 докладите на лицата от редовия състав 
на машинната команда относно назначените 
им задължения;
.12 наличните средства за борба с пожар; и
.13 състоянието на попълване на машин-
ния дневник.
Носене на машинна вахта
59. Вахтеният механик трябва да осигурява 
условия носенето на вахта да се осъществява 
по установения ред и че под негово ръковод-
ство лицата от редовия състав на машинната 
вахта да гарантират за безопасната и ефек-
тивна работа на главната пропулсивна уредба 
и спомагателното обзавеждане.
60. Вахтеният механик трябва да про-
дължава да носи отговорност за работата в 
машинното помещение, независимо от при-
съствието в него на главния механик, докато 
не му бъде специално съобщено за поемането 
от главния механик на такава отговорност и 
това не бъде взаимно разбрано.
61. Всички членове на машинната вахта 
трябва да знаят задълженията си при носене 
на вахта. Освен това всеки член на вахтата 
трябва да знае по отношение на своя кораб 
следното:
.1 използването на съответните системи за 
вътрешнокорабни свръзки;
.2 пътищата за евакуация от машинното 
помещение;
.3 системите за аварийно-предупредителна 
сигнализация, използвани в машинното от-
деление, и да може да различава сигналите, 
особено при даване на сигнала за включване 
на станцията за пожарогасене с газове, и
.4 количеството, разположението и типа на 
противопожарното обзавеждане и обзавежда-
нето, необходимо за борбата за живучест в 
машинното отделение, неговото използване 
и различните предпазни мерки, които трябва 
да се спазват.
62. Необходимо е да се обръща внимание 
на всеки механизъм, който работи ненормал-
но или се очаква да работи неизправно, или 
изисква специално обслужване, с отчитане на 
вече взетите мерки. Ако това изисква, трябва 
да се набележи план за допълнителни действия.
63. В машинното отделение, където се 
изисква постоянно присъствие на вахтата, 
вахтеният механик трябва да бъде готов по 
всяко време да управлява корабната пропул-
сивна уредба, изпълнявайки разпорежданията 
за изменение на посоката или скоростта на 
въртене на уредбата.
64. В случаите, когато машинното отде-
ление периодично преминава на безвахтено 
обслужване, вахтеният механик трябва да 
бъде готов във всеки момент да отиде в ма-
шинното отделение.
65. Всички нареждания от мостика трябва 
незабавно да се изпълняват. Измененията 
на посоката или скоростта на въртене на 
корабната пропулсивна уредба трябва да се 
регистрират освен в случаите, когато адми-
нистрацията счете, че за кораб с определени 
размери и характеристики такава регистра-
ция не е целесъобразна. Вахтеният механик 
трябва да осигури наличието на членовете на